Ubud tximinoen basoa

Ubud tximinoen basoa (indonesieraz: Mandala Suci Wenara Wana) buztan luzeko Baliko makakoen tenplu multzoa, mendi sakratua ete erreserba naturala da. Padangtegal Ubuden dago, Balin, Indonesia. Oso leku turistikoa da: basora 15.000-120.000 turista joaten dira hilero.

Parke honetan 1059 tximino inguru bizi dira, zazpi taldetan antolatuta. Makakoen populazioa gehiegi hazi da, 1986an 69 makako izatetik, 2000n 139, eta 2007an 304 izatera; gaur egun 1059 izatera igaro dira. Ingurumen-arazo bihurtu dira. Era berean, bere portaera gatazkatsua da sarritan bisitarien aurrean.

Tximinoen basoa animalia hauentzako aterpea eta herriko jendearen santutegi espirituala da. Tximinoak, makakoen kolonia bat, ez da batere lotsatia, toki hauen jabeak izanez. Gunea zuhaitz handiez ere populatuta dago, eta balindarren artean oso ezagunak diren hiru tenplu hartzen ditu.https://www.artsixmic.fr/eu/balade-en-indonesie-a-la-decouverte-de-bali/ Tximinoen basoak ere hiru tenplu hinduista ditu. Tximinoen basoko santutegiaren eginkizuna Tri Hita Karanaren harmoniaren kontzeptu filosofiko hinduistan oinarritutako eremua mantentzea da.

 Tenpluak 
Tximinoen basoko lurretan hiru tenplu hindu daude, guztiak itxuraz 1350 inguruan eraikiak, ziurrenik Pejeng dinastiaren garaian.
 Pura Dalem Agung Padangtegal ('Padangtegalen Heriotzaren Tenplu Handia')
 Pura Beji ('Beji Tenplua')
 Pura Prajapati ('Prajapati Tenplua')

Tenplu horiek paper garrantzitsua dute tokiko komunitatearen bizitza espiritualean, eta tximinoa eta bere mitologia garrantzitsuak dira Baliko arte-tradizioan. Tenpluetako gune sakratuak itxita daude guztientzat, otoitz egiteko prest daudenentzat eta otoitz-jantzi egokiak erabiltzen dituztenentzat izan ezik.

 Iruditegia 

 Erreferentziak 

 Kanpo estekak 
 :Santutegiko webgune ofiziala.
 :Basoaren irudiak The Guardianen webgunean.

Kategoria:Indonesiako naturagune babestuak
Kategoria:Baliko geografia
Kategoria:Indonesiako leku turistikoak
Kategoria:Ubud
Kategoria:Baliko eraikinak